PRIJEDLOG

Na osnovu člana 4. Zakona o utvrđivanju naseljenih mjesta i o izmjenama u nazivima naseljenih mjesta u određenim općinama – prečišćeni tekst (“Službeni list SR BiH” br. 24/86, 33/90 i 32/91 i “Službene novine Federacije BiH” br. 14/04 i 59/05), člana 32. Statuta Općine Velika Kladuša (“Službeni glasnik Općine Velika Kladuša”, broj: 12/11) Općinsko vijeće Općine Velika Kladuša, donosi

Odluku o promjeni granica

između naseljenih mjesta Rajnovac, Poljana, Elezovići i Grabovac

Član 1.

Ovom Odlukom utvrđuje se promjena granica između naseljenih mjesta Rajnovac i Poljana te naseljenih mjesta Elezovići i Grabovac.

Član 2.

Vrši se promjena granice naseljenih mjesta Rajnovac i Poljana na način da Ponorac i Drenovac pripadnu naseljenom mjestu Rajnovac, umjesto naseljenom mjestu Poljana.

Granica iz stava 1. ovog člana predstavlja istovremeno i granicu između katastarskih općina k.o. Rajnovac i k.o. Poljana, koja na terenu ide koritom potoka Skroban.

Granica između naseljenih mjesta Rajnovac i Poljana u ostalom dijelu ostaje nepromijenjena.

Član 3.

Vrši se promjena granice naseljenih mjesta Elezovići i Grabovac na način da nova granica između naseljenih mjesta kreće od jugozapadnog dijela k.č. 1658 k.o. Elezovići, prati nekategorisani put k.č. 2112 do k.č. 1648/1, a potom ide granicama k.č. 1647, 1699/1, 1703, 1705, 1718/3, 1712 i k.č. 1713, sve k.o. Elezovići.

Ostatak granice ostaje nepromijenjen.

Član 4.

Sastavni dio ove odluke je grafički prilog na kojem je vidljiva ranija granica između naseljenih mjesta koja se poništava, prikazana crvenom bojom kao i nova granica obilježena crnom bojom.

Obrađivač: Predlagač:

Služba za prostorno uređenje, Općinski načelnik

geodetske i imovinsko-pravne poslove

O b r a z l o ž e nj e

Pravni osnov za donošenje Odluke sadržan je u odredbamaZakona o utvrđivanju naseljenih mjesta i o izmjenama u nazivima naseljenih mjesta u određenim općinama – prečišćeni tekst (“Službeni list SR BiH” br. 24/86, 33/90 i 32/91 i “Službene novine Federacije BiH” br. 14/04 i 59/05).

Dok je Općina Velika Kladuša u procesu uspostave adresnog registra prikupljala relevantne podatke sa terena radi definisanja potrebe podjele pojedinih naseljenih mjesta na naselja, od strane mještana i članova savjeta mjesnih zajednica ukazano je na potrebu izmjene granice između naseljenih mjesta Rajnovac i Poljana s jedne strane te naseljenih mjesta Elezovići i Grabovac s druge strane.

Izmjena granice naseljenih mjesta Rajnovac i Poljana vrši se na način da naselja Ponorac i Drenovac pripadnu naseljenom mjestu Rajnovac a ne Poljani kao što je to bio slučaj do sada. Pomenuta granica sada predstavlja ujedno i granicu između katastarskih općina k.o. Rajnovac i k.o. Poljana, a što na terenu predstavlja korito potoka Skroban, dok ostatak granice ostaje nepromijenjen.

Isto tako, izmjena granice naseljenih mjesta Elezovići i Grabovac vrši se na način da nova granica između naseljenih mjesta kreće od jugozapadnog dijela k.č. 1658 k.o. Elezovići, prati nekategorisani put k.č. 2112 do k.č. 1648/1 a potom ide granicama k.č. 1647, 1699/1, 1703, 1705, 1718/3, 1712 i k.č. 1713, sve k.o. Elezovići, dok se u preostalom dijelu granica između naseljenih mjesta ne mijenja.

Uz Prijedlog odluke je kao njezin sastavni dio sačinjen grafički prilog na kojem je vidljiva stara granica između naseljenih mjesta, prikazana crvenom bojom koja se poništava kao i nova granica obilježena crnom bojom.

Obrađivač:

Služba za prostorno uređenje,

geodetske i imovinsko-pravne poslove